PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 09.06.1999

Nr.37


A V I Z 

asupra propunerii legislative pentru completarea Legii nr.44/1994

 privind veteranii de război, precum şi unele drepturi 

ale invalizilor şi văduvelor de război. 

                            În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii nr.44/1994 privind veteranii de război, precum şi unele drepturi ale invalizilor şi văduvelor de război, trimisă cu adresa nr.37 din 19 aprilie 1999, înregistrată sub nr.285 /XVIII/11  din 20 aprilie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au dezbătut propunerea legislativă menţionată mai sus, în sedinţa din 9 iunie 1999. 



În urma examinării, membrii comisiei au hotărât, cu majoritate de voturi, să avizeze favorabil  propunerea legislativă cu recomandarea ca la dezbaterea în fond, Comisia pentru muncă şi protecţie socială să ţină seama atât de observaţiile şi propunerile Consiliului Legislativ din avizul favorabil nr.392/14.04.1999 cât şi de necesitatea solicitării punctului de vedere al Guvernului, în conformitate cu prevederile art.110 alin.(1) şi art.137 alin.(5) din Constituţia României. 



În raport de obiectul şi conţinutul său, ce vizează completarea unei legi organice, propunerea legislativă face parte din categoria legilor organice. 
                 PREŞEDINTE,                                         SECRETAR,     

                   Emil Teodor Popescu                                Nicolae Grădinaru 

Red. Diaconu Dumitra
        Cons.parlamentar 

